Az Unió környezetpolitikája hozzájárul a következő célkitűzések eléréséhez: — a környezet minőségének megőrzése, védelme és javítása, — az emberi egészség védelme, — a természeti erőforrások körültekintő és ésszerű hasznosítása, — a regionális vagy világméretű környezeti problémák leküzdésére, és különösen az éghajlatváltozás elleni küzdelemre irányuló intézkedések ösztönzése nemzetközi szinten. (az EUMSz. 191. cikkének (1) bekezdése) Az Unió és a tagállamok biztosítják az uniós ipar versenyképességéhez szükséges feltételek meglétét. E célból – összhangban a nyitott és versengő piacok rendszerével – fellépésük arra irányul, hogy: — felgyorsítsák az ipar alkalmazkodását a strukturális változásokhoz, — ösztönözzék egy olyan környezet kialakítását, amely az Unió egész területén kedvez a kezdeményezéseknek és a vállalkozások – különösen a kis- és középvállalkozások – fejlődésének, — ösztönözzék egy olyan környezet kialakítását, amely kedvez a vállalkozások közötti együttműködésnek, — elősegítsék az innovációs, kutatási és technológiafejlesztési politikákban rejlő ipari lehetőségek jobb kihasználását. (az EUMSz. 173. cikkének (1) bekezdése) A 90. cikk alkalmazásában és a közlekedés sajátosságainak figyelembevételével az Európai Parlament és a Tanács a rendes jogalkotási eljárás keretében, a Gazdasági és Szociális Bizottsággal és a Régiók Bizottságával folytatott konzultációt követően meghatározza: a) a valamely tagállam területére irányuló vagy onnan kiinduló, illetve egy vagy több tagállam területén áthaladó nemzetközi közlekedésre alkalmazandó közös szabályokat; b) azokat a feltételeket, amelyek mellett valamely tagállamban egy ott nem honos fuvarozó szállítási szolgáltatásokat végezhet; c) a közlekedés biztonságát javító intézkedéseket; d) az egyéb megfelelő rendelkezéseket. (az EUMSz. 91. cikkének (1) bekezdése)

Célkitűzések A növekedést és foglalkoztatást célzó lisszaboni stratégia keretében az Európai Unió intézkedéseket hozott a versenyképesség és az innováció előmozdítása és fejlesztése érdekében. Ezen intézkedések magukban foglalják a 2007–2013-es versenyképességi és innovációs keretprogram (CIP) létrehozását (1639/2006/EK határozat), mindenekelőtt az Intelligens Energia – Európa (IEE) és a Vállalkozási és Innovációs Programmal (EIP). Az intézkedések közé tartozik még a Marco Polo (MP) program is (1692/2006/EK rendelet). Az intézkedések fő célkitűzései a következők: a vállalkozások, különösen a kkv-k versenyképességének előmozdítása; az innováció minden formájának támogatása, ideértve az ökoinnováció támogatását is; valamint az energiahatékonyság és az új és megújuló energiaforrások támogatása valamennyi ágazatban, ideértve a közlekedést is. Ezen uniós programok vonatkozásában az Ügynökség felelős az uniós támogatással kapcsolatos feladatok végrehajtásáért, kivéve a programértékelést, a jogszabályok monitorozását, a stratégiai tanulmányokat, valamint bármely más olyan intézkedést, amely az Európai Bizottság kizárólagos hatáskörébe tartozik.

Feladatok - Az uniós programok végrehajtása, a Bizottság feladatmeghatározása alapján: — Az egyes projektek életciklusa során minden projektszakasz irányítása. — Minden olyan művelet lebonyolítása, mely az uniós programok irányításához szükséges, különös tekintettel a költségvetés teljesítésére (ideértve a pályázatok és támogatások odaítélését is). — A programok megvalósításának irányításához, valamint a programok közötti összhang és az egymást erősítő hatások fokozásához szükséges minden információ összegyűjtése, elemzése és a Bizottsághoz való eljuttatása. — A Vállalkozási és innovációs program (EIP) tekintetében az Ügynökség feladata az Enterprise Europe hálózat projektjeinek irányítása és a hálózati tevékenységek ösztönzése, ökoinnovációs kísérleti és piaci bevezetést célzó projektek, valamint a magas fokon szabványosított innovációs munka irányítása (IP Base projekt).

1. Igazgatóság: Az Európai Bizottság által kinevezett öt tagból áll. Az Európai Bizottság jóváhagyását követően az Igazgatóság fogadja el az Ügynökség éves munkatervét. Ezenkívül szintén az Igazgatóság fogadja el az Ügynökség igazgatási költségvetését és éves tevékenységi jelentését. 2. Igazgató Az igazgatót az Európai Bizottság nevezi ki. 3. Külső ellenőrzés Európai Számvevőszék. 4. A zárszámadásért felelős hatóság A Tanács javaslata alapján eljáró Parlament.

Költségvetés: A. 203,1 (204,8) millió EUR, amelyből az EU hozzájárulása: 100 %. Az operatív költségvetést az Ügynökség a Bizottság felelőssége mellett hajtja végre: — az IEE program részére 72,1 (55,8) millió EUR, — Az EIP program öko-innovációs céljaira 32,2 (27,9) millió EUR, — az EIP hálózatok részére 32,0 (82,8) millió EUR. — az MP program részére 66,9 (38,3) millió EUR. B. 13,3 (11,5) millió EUR (ebből 100 % uniós hozzájárulás) az igazgatási költségvetésre, amelynek tekintetében az Ügynökség önállóan jár el. Létszám 2009. december 31-én: A létszámtervben szereplő álláshelyek száma: 37 (36), ebből betöltött: 28 (27). Szerződéses alkalmazottak számára fenntartott álláshelyek: 110 (108) tervezett álláshely, a betöltött álláshelyek száma: 113 (104). Teljes létszám: 141 (131) Foglalkoztatási terület szerinti bontásban: a) operatív feladatok: 118 (110) b) adminisztratív feladatok: 23 (21).